Diari Oficial de la Generalitat Valenciana


Sumari del DOGV 4887, del 19-11-2004 (2004/11797)

RESOLUCIÓ de 29 d'octubre de 2004, del director general d'Investigació i Transferència Tecnològica, per la qual s'adjudiquen dos noves beques de formació de personal investigador de caràcter predoctoral, modalitat B, en substitució de les baixes produïdes.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4887

Data del DOGV
:   19-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11983


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 29 d'octubre de 2004, del director general d'Investigació i Transferència Tecnològica, per la qual s'adjudiquen dos noves beques de formació de personal investigador de caràcter predoctoral, modalitat B, en substitució de les baixes produïdes. [2004/X11735]
  
Per mitjà de la Resolució de 28 de juliol de 2004, del director general d'Universitats i Investigació (DOGV de 31 d'agost), es van concedir les beques per a la formació de personal investigador de caràcter predoctoral (modalitat B) i es va establir, a l'annex II, l'orde de reserva, resultant del procés d'avaluació, per a les substitucions d'estes beques.
  
A l'Annex I de la mateixa Resolució de 28 de juliol de 2004, modificada en allò que es refereix al CSIC i a la Universitat Politècnica de València per la Resolució de 4 d'octubre de 2004 del director general d'Investigació i Transferència Tecnològica, s'acordà la quantitat total a lliurar als organismes d'adscripció dels becaris en concepte de dotació addicional.
  
La base 12.2 de l'annex I de l'Orde de 5 de març de 2004, del conseller de Cultura, Educació i Esport (DOGV de 24 de març), establix que les renúncies o les baixes que es produïsquen entre els becaris de nova concessió, dins dels tres primers mesos del període de gaudi de la beca, podran ser cobertes amb l'adjudicació de beques als sol·licitants següents per orde de reserva.
  
Així mateix, la base 7 de l'Annex II de la mateixa Orde de 5 de març de 2004, preceptua que, en la convocatòria de les beques FPI ?només es pot assignar una beca per cada director de tesi, i per cada projecte o grups d'I+D+I?.
  
Atés que han causat baixa els beneficiaris inicials Samuel John Gilliland i Carlos Martínez Pérez, per Resolucions de 28 de setembre de 2004, del director general d'Investigació i Transferència Tecnològica.
  
Atés que la primera persona en la llista de reserva, Teresa Cortés Méndez, va sol·licitar la beca adscrita al grup d'investigació finançat per la Generalitat Valenciana amb la referència GRUPOS03/204, i que en la mateixa convocatòria ha estat atorgada una beca adscrita al mateix grup, és procedent concedir les dos beques a substituir a les persones que ocupen el segon i tercer lloc en l'esmentada llista.
  
En virtut d'allò establert en la Llei 17/2003, de 30 de desembre, de Pressupostos de la Generalitat Valenciana per a l'exercici 2004, que assigna a la Conselleria de Cultura, Educació i Esport el programa pressupostari 542.50 €Promoció d'I+D+I?, establint com a centre gestor a la Direcció General d'Universitats i Investigació.
  
D'acord amb les funcions establertes per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV de 6 d'octubre), he resolt:
  
Primer
  
Procedir a l'adjudicació de dues beques de formació de personal investigador de caràcter predoctoral, modalitat B, a les següents persones sol·licitants, les dues primeres de la llista de reserva establerta en l'Annex II de la Resolució de 28 de juliol de 2004 que no coincideixen en director de tesi ni en projecte o grup d'I+D+I amb les beques FPI concedides a l'empara de l'Orde de 4 de març de 2004.
  
Segon
  
La despesa per al pagament a estes persones beneficiàries, per un import total de 3.000 euros, es farà a càrrec del crèdit de la línia de subvenció T4015000 de l'aplicació 62.75.85.519.72 del pressupost de la Generalitat Valenciana per a l'exercici 2004.
  
Posat que els dos beneficiaris que han causat baixa estaven adscrits a la Universitat de València'Estudi General, es modifiquen les dotacions addicionals totals dels organismes d'adscripció dels nous becaris acordades a la Resolució de 28 de juliol de 2004, parcialment modificada per la Resolució de 4 d'octubre de 2004. Estes dotacions queden en els següents termes:
  
 Dotació
  
Codi Organisme addicional
  
UVEG Universitat de València- Estudi General 10.920 €
  
UPV Universitat Politècnica de València 10.920 €
  
Tercer
  
El període de gaudi d'estes beques serà el comprés entre el 15 de novembre i el 31 de desembre de 2004.
  
Quart
  
El termini per a la incorporació dels becaris a l'entitat d'adscripció serà del 15 al 25 de novembre de 2004. La no incorporació en el dit termini s'entendrà com a renúncia a la beca concedida, llevat que es tinga l'autorització d'ajornament per resolució del director general d'Investigació i Transferència Tecnològica. Si fóra el cas, eixa autorització haurà de sol·licitar-se abans del 25 de novembre de 2004.
  
Les persones beneficiàries hauran de notificar la seua incorporació a la Direcció General d'Investigació i Transferència Tecnològica dins dels deu dies següents a la data en què es produïsca, per mitjà de la presentació de l'imprés normalitzat (imprés 33274) que figura en l'adreça d'internet http://www.cult.gva.es/dgeui/homepage.htm.
  
Cinqué
  
La dotació mensual bruta serà de 1.000 euros i es lliurarà per mesos anticipats, sempre que siga possible.
  
La beca inclou una dotació addicional de 1.560 euros anuals, que es lliurarà a favor de les entitats d'investigació on estiga adscrit el becari o la becària. La referida dotació addicional, obligatòriament haurà de ser destinada a les despeses que preveu la base 4.2 de l'annex II de l'orde de convocatòria.
  
Les entitats beneficiàries hauran de justificar correctament les ajudes addicionals davant la Direcció General d'Investigació i Transferència Tecnològica dintre dels terminis i de la manera que establix la base 15 de l'annex II de l'orde de convocatòria.
  
Sisé
  
Els beneficiaris d'estes beques estan obligats al compliment de les bases de l'Orde de 5 de març de 2004 abans referida.
  
Seté
  
Per tal de donar compliment efectiu al que s'estableix a la base 14 de l'Annex II de l'Orde de 26 de juliol de 2004, del conseller de Cultura, Educació i Esport, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana (DOGV d'1 de setembre), el nous beneficiaris disposaran d'un termini especial de deu dies, a comptar des següent al de la notificació de la present orde, per a sol·licitar la renovació de la seua beca per a l'exercici 2005.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la notificació de la present resolució.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació de la present resolució.